Кэнжэ щызэпоуэ
2004 — 2006 гъэхэм къалъхуа щIалэхэмрэ хъыджэбзхэмрэ дзюдомкIэ я республикэпсо зэпеуэ иджыблагъэ Кэнжэ щекIуэкIащ. «Спортыр терроризмэм и бийщ» къыхуеджэныгъэм ар щIэтащ.
Жэпуэгъуэм и 23 — 25 махуэхэм Нэзрэн къалэм щекIуэкIыну Кавказ Ищхъэрэ федеральнэ щIыналъэм и зэхьэзэхуэм кIуэнухэр къыщыхах зэпеуэу щытащ Кэнжэ щыIар. Ар хуабжьу удэзыхьэхыу икIи хьэлэмэту къызэрагъэпэщат.
Зэныкъуэкъуныгъэ гуащIэхэм яужькIэ зыхэта хьэлъагъым елъытауэ бжьы-пэр яубыдащ Щад Алим-бэч, Ансокъуэ Идар, Зэмбатэ Къантемыр, Мэздэгу Имран, Хьэбалэ Дамир, Исуп Имран, Къумыкъу Тембулэт, Глашев Джамбулат, Балъкъыз Залым, Зашаевэ Айнурэ, Дзэгъэл Камиллэ, Фидар Миланэ сымэ.
Зэхьэзэхуэм щытекIуахэмрэ къыщыхэжаныкIахэмрэ кубокхэр, медалхэр, грамотэхэр, саугъэт лъапIэхэр хуагъэфэщащ.
Жыласэ Замир.
